


	Analýza vplyvov na služby verejnej správy pre občana


	7.1 Identifikácia služby verejnej správy, ktorá je dotknutá návrhom 

	7.1.1 Predpokladá predložený návrh zmenu existujúcej služby verejnej správy alebo vytvorenie novej služby? 

	Zmena existujúcej služby (konkretizujte a popíšte) 

	Opatrenie č. 7
Zrušiť miestnu príslušnosť orgánu verejnej správy pri vydávaní inštruktorských preukazov pôsobiacich v autoškolách predpokladá zmenu existujúcej služby verejnej správy. V súčasnosti inštruktor v autoškole môže inštruktorský kurz, ako aj skúšku z odbornej spôsobilosti absolvovať mimo svojho pobytu, ale o vydanie inštruktorského preukazu musí požiadať miestne príslušný okresný úrad v sídle kraja podľa pobytu fyzickej osoby, t. j. podľa jeho pobytu. Návrh predpokladá, že keďže je už zavedený jednotný informačný systém v cestnej doprave, inštruktorský preukaz môže vydať ktorýkoľvek okresný úrad v sídle kraja a nemusí byť určená miestna príslušnosť podľa pobytu fyzickej osoby.

Opatrenie č. 8 
Zaviesť elektronickú službu pre vydanie karty vodiča do digitálneho tachografu predpokladá zmenu existujúcej služby verejnej správy. Profesionálny vodič pri vykonávaní svojej činnosti je častokrát pri svojej práci mimo Slovenska. Kvôli vydaniu karty vodiča potrebnej do digitálneho tachografu sa musí vrátiť na Slovensko, vyhľadať zberné miesto a tam osobne podať žiadosť.
Profesionálny vodič potrebuje vycestovať na zberné miesto, čo predstavuje časovú stratu, ako aj náklady na cestovanie na zberné miesto.

Opatrenie č. 14 
Zabezpečiť, aby štátne inštitúcie už od podnikateľov (občanov) ďalej nepožadovali najčastejšie žiadané výpisy, potvrdenia a ďalšie dokumenty predpokladá zmenu existujúcej služby verejnej správy. Dnes sa v zákonoch, vyhláškach, nariadeniach a metodických pokynoch vyskytuje požiadavka na predkladanie výpisov od občana z registra trestov, katastra nehnuteľností, z obchodného a živnostenského registra v listinnej forme, na právne účely. Tieto výpisy sú poskytované na určených miestach občanovi, a to po uhradení správneho poplatku štátu. Návrh predpokladá zmenu metodík a zákonov tak, aby si pomocou vhodného technického riešenia dokázali zamestnanci verejnej správy pozrieť výpisy na právne účely, či informácie, ktoré majú referenčný charakter, a teda sa považujú za úplné a správne, za občana, bezodplatne a elektronicky.

Opatrenie č. 18
Znížiť poplatky za sprístupnenie obsahu technických noriem prevzatých do sústavy STN, formou prezenčného štúdia v NIS a v spolupracujúcich knižniciach znamená zmenu poskytovanej služby, pretože sprístupnenie noriem prostredníctvom spolupracujúcich knižníc a študovní (ktoré je spoplatnené v zmysle vyhlášky úradu) podlieha aj ďalším pravidlám (napr. určenie výšky poplatku za čitateľský preukaz v knižnici, resp. študovni) určených jednotlivými knižnicami a študovňami.

	Nová služba (konkretizujte a popíšte)

	Opatrenie č. 13
Jednoduchou formou (napr. piktogramom) a v jednotnom formáte uvádzať na informačných tabuliach a ich webových sídlach  zoznam tlačív a dokumentov, vrátane počtu originálov a potreby overenia podpisu, ktoré sa vyžadujú pri podaní tej ktorej žiadosti. Verejnosti vzniká zbytočná záťaž pri zisťovaní a zabezpečovaní toho, ktoré dokumenty majú byť doručené verejnej správe, ktoré majú byť úradne overené a v koľkých origináloch a pri opakovaných návštevách úradov kvôli doručeniu „opravených“ podaní s overením podpisu, atď. Priame finančné náklady vznikajú v prípade, že si verejnosť nechá preventívne úradne overiť dokumenty, ktoré takto byť overené nemusia, alebo ak je dôvodom odmietnutia prijatia dokumentov (resp. žiadostí) chýbajúce úradné overenie, či nedostatočný počet originálov. V takomto prípade môžu vznikať ďalšie priame finančné náklady pri doplnení dokumentov alebo opakovaného podania žiadostí a platenia príslušných poplatkov. 

	7.1.2 Špecifikácia služby verejnej správy, ktorá je dotknutá návrhom

	Názov služby 

	Opatrenie č. 7
Umožniť, aby inštruktorský preukaz mohol vydať ktorýkoľvek okresný úrad v sídle kraja a nemusí byť určená miestna príslušnosť podľa pobytu fyzickej osoby. V súčasnosti, keď je zavedený jednotný informačný systém v cestnej doprave, inštruktorský preukaz môže vydať ktorýkoľvek okresný úrad v sídle kraja a nemusí byť určená miestna príslušnosť.

Opatrenie č. 8
Umožniť požiadanie/podať žiadosť o vydanie karty vodiča do digitálneho tachografu elektronicky.

Opatrenie č. 13
Orgány verejnej správy často neprehľadne alebo nejednoznačne uvádzajú povinnosť doručenia úradne overených dokumentov, prípadne množstvo požadovaných originálov. Niektoré orgány tieto kritériá na svojich formulároch, prípadne v legende na svojich webových sídlach označujú. Cieľom opatrenia je urobiť zoznam tlačív a dokumentov, vrátane počtu potrebných originálov a potreby overenia podpisu, ktoré sa vyžadujú pri podaní tej ktorej žiadosti.

Opatrenie č. 14
Získavanie výpisov na právne účely z registra trestov, listu vlastníctva z katastra nehnuteľností, výpisov z obchodného a živnostenského registra elektronicky zamestnancom verejnej správy za občana, na zákonom stanovený účel. 

Opatrenie č. 18
Znížiť poplatky za sprístupnenie obsahu technických noriem prevzatých do sústavy STN,

	Platná právna úprava, na základe ktorej je služba poskytovaná (ak ide o zmenu existujúcej služby)

	Opatrenie č. 7
V súčasnosti inštruktor v autoškole môže inštruktorský kurz, ako aj skúšku z odbornej spôsobilosti absolvovať mimo svojho pobytu, ale o vydanie inštruktorského preukazu musí požiadať miestne príslušný okresný úrad v sídle kraja podľa pobytu fyzickej osoby, t. j. podľa jeho pobytu. Návrh predpokladá, že keďže je už zavedený jednotný informačný systém v cestnej doprave, inštruktorský preukaz môže vydať ktorýkoľvek okresný úrad v sídle kraja a nemusí byť určená miestna príslušnosť podľa pobytu fyzickej osoby.

Opatrenie č. 8
Informačný systém na vydávanie kariet vodiča do digitálneho tachografu je zavedený, postačovalo by, aby bola vytvorená elektronická služba, kde profesionálny vodič, ktorý je držiteľom príslušného vodičského oprávnenia, prostredníctvom eID si požiada o vydanie karty vodiča do digitálneho tachografu. 

Opatrenie č. 14 
Služba je dnes poskytovaná:
Výpis z registra trestov (zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov)
Výpis listu vlastníctva z katastra nehnuteľností (zákon č. 162/1995 Z. z. o katastri nehnuteľností a o zápise vlastníckych práv k nehnuteľnostiam (katastrálny zákon) v znení neskorších predpisov)
Výpis zo živnostenského registra (zákon č. 455/1991 Zb. o živnostenskom podnikaní (živnostenský zákon) v znení neskorších predpisov)
Výpis z obchodného registra (zákon 530/2003 Z. z. o obchodnom registri a o zmene a doplnení niektorých zákonov v znení neskorších predpisov)

Opatrenie č. 18
Zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov.
Pripravovaný zákon o technickej normalizácii a o zmene zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
Vyhláška ÚNMS SR č. 61/2017 Z. z. o poplatkoch za poskytovanie technickej normy Úradom pre normalizáciu, metrológiu a skúšobníctvo Slovenskej republiky.

	Subjekt, ktorý je na základe platnej právnej úpravy oprávnený službu poskytovať 

	Opatrenie č. 7
Okresný úrad v sídle kraja.

Opatrenie č. 8
Ministerstvo dopravy a výstavby SR

Opatrenie č. 13
Ústredné orgány štítnej správy, miestna a územná samospráva.

Opatrenie č. 14
Výpisy z obchodného a živnostenského registra, či listu vlastníctva majú verejnú a neverejnú časť. K verejnej časti má podľa zákonov prístup každý občan na akýkoľvek účel. K neverejnej časti má prístup len osoba, ktorej sa tento výpis týka. Výpisy z neverejnej časti na právne účely dnes na základe platnej právnej úpravy poskytujú subjekty nasledovne:
1. Výpis z registra trestov – Generálna prokuratúra SR, vydáva odbor registra trestov
1. Výpis listu vlastníctva z katastra nehnuteľností – Úrad geodézie, kartografie a katastra SR, vydáva kataster nehnuteľností
1. Výpis zo živnostenského registra – Ministerstvo vnútra SR, vydáva príslušný okresný úrad, odbor živnostenského podnikania 
1. Výpis z obchodného registra – Ministerstvo spravodlivosti SR, vydáva príslušný súd alebo notársky úrad

Opatrenie č. 18
Úrad pre normalizáciu, metrológiu a skúšobníctvo SR a 
Spolupracujúce študovne, resp. knižnice: Národné informačné stredisko pre technickú normalizáciu v Bratislave (ďalej len „NIS“), Centrum vedecko-technických informácií v Bratislave, Štátna vedecká knižnica v Banskej Bystrici, Slovenská národná knižnica v Martine a Slovenská technická univerzita v Bratislave, Žilinská univerzita v Žiline. 

	7.1.3 O aký vplyv na službu verejnej správy ide? 

	Priamy vplyv (popíšte) 

	Opatrenie č. 7
Zrušiť miestnu príslušnosť orgánu verejnej správy pri vydávaní inštruktorských preukazov, t. j. povinnosti žiadať o udelenie inštruktorského oprávnenia na okresnom úrade v sídle kraja príslušnom podľa bydliska uchádzača.

Opatrenie č. 8
Zmena zákona č. 461/2007 Z. z. o používaní záznamového zariadenia v cestnej doprave.

Opatrenie č. 14
Meníme existujúcu službu návrhom predmetného zákona. Táto zmena má priamy vplyv. Prostredníctvom návrhu zákona meníme 162 zákonov, 68 vyhlášok,8 opatrení a 12 nariadení vlády. Týmito zmenami oslobodzujeme občana od povinnosti predkladať spomínané výpisy z registrov v listinnej podobe.

Opatrenie č. 18
Zníženie poplatkov za štúdium STN vo vybraných knižniciach a študovniach.

	Nepriamy vplyv (popíšte) 

	Opatrenie č. 13
Úspora času a finančných prostriedkov pre verejnosť, sprehľadnenie celého systému.

Opatrenie č. 18
Zvýšenie záujmu. 
Lepšia dostupnosť technických noriem ešte pred ich použitím v praxi.
Využitie technických noriem je jedným zo základných nástrojov ochrany spotrebiteľa, ako aj bezpečnosti a ochrany zúčastnených strán.

	7.2 Vplyv služieb verejnej správy na občana

	7.2.1 Náklady 

	Zníženie priamych finančných nákladov 

	Opatrenie č. 18
Zníženie poplatkov za sprístupnenie obsahu technických noriem prevzatých do sústavy STN. Pozitívny vplyv na dostupnosť služby však nie je možné vyčísliť, z dôvodu, že sprístupnenie noriem prostredníctvom spolupracujúcich knižníc a študovní (ktoré je spoplatnené v zmysle vyhlášky) podlieha aj ďalším pravidlám (napr. určenie výšky poplatku za čitateľský preukaz v knižnici, resp. študovni) určených jednotlivými knižnicami a študovňami.

Opatrenie č. 14
Zníženie správnych poplatkov za vystavenie výpisov z registra trestov, listov vlastníctva, obchodného, či živnostenského registra na právne účely. Tieto výpisy sa budú získavať za občana bezodplatne. Pozitívny vplyv na dostupnosť služby.
	Správne poplatky nasledovne
	Rok 2017 
(v eur)
	Početnosť
	Celkom EUR

	Výpis z registra trestov
	4 
	209 879
	839 516

	Výpis z obchodného registra 
	6,50 
	0
	0

	Výpis zo živnostenského registra
	3 
	0
	0

	Výpis listu vlastníctva
	8 
	201 929
	1 615 432

	SPOLU
	
	411 808
	2 454 948




	
Zvýšenie priamych finančných nákladov

	-

	Zníženie nepriamych finančných nákladov

	Opatrenie č. 7
Ušetrenie časovej straty, ako aj nákladov na cestovanie na miestne príslušný okresný úrad v sídle kraja.
Vychádzame z toho, že priemerná cena prepravy pomocou osobného dopravného prostriedku (ODP) a verejným dopravným prostriedkom (VDP) v rámci kraja je 8 eur a z počtu vydaných inštruktorských preukazov. Odhadovaný počet vydaných inštruktorských preukazov, za ktorými museli inštruktori nadštandardne cestovať za rok 2017 je 500. 

	Názov nákladu
	Priemerná cena VDP a ODP (v eur)
	Počet vydaných inštruktorských preukazov
	Celkom v EUR

	Náklad na dopravu k miestu poskytovania služby
	8
	500
	- 4 000



Opatrenie č. 8
Ušetrenie časových a cestovných nákladov, súvisiacich s dopravou na zberné miesto a aktivitami na ňom. Vychádzame z toho, že priemerná cena prepravy pomocou ODP a VDP v rámci kraja je 8 eur a z počtu vydaných kariet vodičov za rok 2017, ktorý bol 25 062. 

	Názov nákladu
	Priemerná cena VDP a ODP (v eur)
	Počet vydaných kariet vodičov
	Celkom v EUR

	Náklad na dopravu k miestu poskytovania služby
	8
	25 062
	- 200 496



Opatrenie č. 14
Zníženie nákladov na dopravu k miestu poskytovania služby. Vo výpočtoch dopravných nákladov sme vychádzali z kvalifikovaného odhadu priemerovaného nákladmi na prepravu pomocou ODP a nákladmi na prepravu VDP. 

	Názov nákladu
	Priemerná cena VDP a ODP
	Početnosť 
	Celkom v EUR

	Náklad na dopravu k miestu poskytovania služby
	2,2 eur
	411 808
	- 905 977,60




	Zvýšenie nepriamych finančných nákladov

	-

	7.2.2 Časový vplyv 

	Zvýšenie času vybavenia požiadavky (popíšte)

	-

	Zníženie času vybavenia požiadavky (popíšte)

	Opatrenie č. 13
Odbúranie zbytočnej záťaže pri zisťovaní a zabezpečovaní toho, ktoré dokumenty majú byť doručené verejnej správe, ktoré majú byť úradne overené a v koľkých origináloch a pri opakovaných návštevách úradov kvôli doručeniu „opravených“ podaní s overením podpisu, atď., ako aj odbúranie ďalších  administratívnych nákladov, ktoré môžu vzniknúť napr. pri predĺžení konaní alebo vybavení jednotlivých žiadostí, pokiaľ podania musia byť doplnené, alebo ak má byť začaté nové konanie, resp. podaná nová žiadosť.

Opatrenie č. 14
Zníženie priamych finančných nákladov na vybavenie požiadavky – v porovnaní so súčasnosťou.

Vysvetlenie:
Získanie jedného výpisu z registra trestov, listov vlastníctva, obchodného, či zo živnostenského registra na právne účely trvá občanovi v priemere 1 hodinu. V analyzovanom období za 12 mesiacov bolo vyžiadaných 823 008 výpisov a občania tak strávili v priemere 823 008 hodín získavaním týchto výpisov. V návrhu predpokladáme šetrenie celého času (1h) občanovi, pretože tieto výpisy bude za neho získavať priamo štátny zamestnanec, ako účastník konania, pre účely na to určené, bezodplatne.

	Názov nákladu
	Celková cena práce / priemerná mzda v NH prepočítaná na 1 hod.
	Početnosť výpisov / podnikatelia
	Celkom v EUR

	Administratívne náklady za 1 hodinu práce
	7,7 eur
	411 808
	- 3 170 921,6




	7.2.3 Ktorá skupina občanov bude predloženým návrhom ovplyvnená? 
Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je  veľkosť tejto skupiny?

	Opatrenie č. 7
Predloženým návrhom budú ovplyvnení inštruktori autoskôl.

Opatrenie č. 8
Predloženým návrhom bude ovplyvnená tá skupina občanov – vodičov, ktorí pri svojej činnosti potrebujú mať tachograf.

Opatrenie 13.
Široká verejnosť.

Opatrenie č. 14
Predloženým návrhom bude ovplyvnená široká skupina občanov. 

Opatrenie č. 18
Predloženým návrhom bude ovplyvnená široká skupina občanov

	7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?  

	Nové povinnosti (identifikujte) 

	Opatrenie č. 8
Občanovi – vodičovi, ktorý pri svojej činnosti potrebuje mať tachograf vzniká povinnosť získať možnosť komunikácie cez eID.

Opatrenie č. 14
Občanovi vzniká povinnosť predkladať súhlas a doplňujúce údaje na vyžiadanie výpisu z registra trestov zamestnancom verejnej správy za občana na daný účel.

	Zanikajúce povinnosti (identifikujte)

	Opatrenie č.7
Inštruktorovi v autoškole zaniká povinnosť miestnej príslušnosti udelenia inštruktorského oprávnenia na okresnom úrade v sídle kraja príslušnom podľa bydliska uchádzača.

Opatrenie č. 8
Občanovi – vodičovi, ktorý pri svojej činnosti potrebuje mať tachograf zaniká povinnosť osobnej návštevy zberného miesta z dôvodu podania žiadosti.


Opatrenie č. 14
Občanovi zaniká povinnosť predkladať výpis z registra trestov, listu vlastníctva, z obchodného, či živnostenského registra na právne účely v procese správneho alebo iného konania, kde sa tento výpis zákonne požaduje.

	7.3 Vplyv na procesy služieb vo verejnej správe

	7.3.1 Ktoré sú dotknuté subjekty verejnej správy? 
Ktoré subjekty verejnej správy sú účastné procesu poskytnutia služby? 

	Opatrenie č. 7
Okresné úrady v sídle kraja.

Opatrenie č. 8
Dotknuté sú Ministerstvo dopravy a výstavby SR a v každom kraji zberné miesta pre príjem žiadostí na vydanie tachografových kariet (http://www.digitalnytachograf.sk/digitalny-tachograf/zberne-miesta-pre-prijem-ziadosti-na-vydanie-tachografovych-kariet-e.html). Taktiež Ministerstvo vnútra SR z dôvodu komunikácie občanov prostredníctvom eID.

Opatrenie č. 13
Ústredné orgány štátnej správy, miestna a územná samospráva.

Opatrenie č. 14
Dotknuté sú všetky orgány verejnej moci bližšie špecifikované v návrhu.

Opatrenie č. 18
Úrad pre normalizáciu, metrológiu a skúšobníctvo SR a spolupracujúce študovne, resp. knižnice: Národné informačné stredisko pre technickú normalizáciu v Bratislave (ďalej len „NIS“), Centrum vedecko-technických informácií v Bratislave, Štátna vedecká knižnica v Banskej Bystrici, Slovenská národná knižnica v Martine a Slovenská technická univerzita v Bratislave, Žilinská univerzita v Žiline.

	7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?   

	Nové povinnosti (identifikujte)

	Opatrenie č. 13
Zaviesť jednoduchú formu (napr. piktogramom) a jednotný formát uvádzania na informačných tabuliach a ÚOŠS webových sídlach zoznam tlačív a dokumentov, vrátane počtu originálov a potreby overenia podpisu, ktoré sa vyžadujú pri podaní tej ktorej žiadosti.

Opatrenie č. 14
Orgánu verejnej správy pribudne povinnosť získavať výpis z registra trestov, listu vlastníctva, z obchodného, či živnostenského registra na právne účely v procese správneho alebo iného konania, kde sa tento výpis zákonne požaduje, za občana, a to elektronicky.

	Zanikajúce povinnosti (identifikujte)

	Opatrenie č. 14
Orgánu verejnej správy zanikne povinnosť žiadať výpis z registra trestov, listu vlastníctva, z obchodného, či živnostenského registra na právne účely v procese správneho alebo iného konania, kde sa tento výpis zákonne požaduje v listinnej forme.

